**ALAPÍTÓ OKIRAT**

Délegyháza Község Önkormányzat Képviselő-testülete, mint a Délegyházi Hunyadi János Általános Iskola és Könyvtár (2337 Délegyháza, Árpád utca 53.) alapítója és irányító szerve - az államháztartásról szóló 2011. évi CXCV. törvény (a továbbiakban: Áht.) 8. §-ában, a *nemzeti köznevelésről szóló 2011. évi CXC. törvény 21. §-ában,* az 1997. évi CXL. törvény 68.§ (1) bekezdés b) pontjában nyert felhatalmazás, valamint az államháztartásról szóló törvény végrehajtásáról szóló 368/2011.(XII.31.) Korm. rendelet alapján, - az intézmény Alapító Okiratát a …/2012.(X.16.) számú határozatával, a 181/2012. (VI.26.) számú határozatával, a 424/2011. (X.18.) számú határozatával, a 268/2011.(VI.24.) számú határozatával, a 617/2010.(XII.14.) számú határozatával, az 568/2010. (XI.15.) számú határozatával, a 244/2010. (V.20.) számú határozatával, a 72/2010. (II.15.) számú határozatával**,** a 28/2010. (I.18.) számú határozatával, valamint a 436/2009. (XI.16.) számú határozatával módosított 231/2009. (VI.22.) számú képviselő-testületi határozatával, a 112/2005. (V.24.) számú határozattal módosított 181/2003. (IX.23.) számú képviselő-testületi határozattal elfogadott módosítással és az alapításról rendelkező 109/1992. számú önkormányzati képviselő-testületi határozattal egységes szerkezetben az alábbiak szerint adja ki:

**Hunyadi János Általános Iskola és Könyvtár**

**ALAPÍTÓ OKIRATA**

1.) A költségvetési szerv neve: Hunyadi János Általános Iskola és Könyvtár

(a továbbiakban: költségvetési szerv)

1.1.) A költségvetési szerv idegen neve: −

1.2.) A költségvetési szerv rövid neve: −

2.) A költségvetési szerv székhelye: 2337 Délegyháza, Árpád utca 53.

*3.)* A költségvetési szerv OM azonosítója: 032536

*3.1.)* A költségvetési szerv törzskönyvi azonosítója (PIR): 565228

*4.)* A költségvetési szerv létrehozásáról rendelkező jogszabályok/határozatok:

A költségvetési szerv létrehozásáról Délegyháza Község Önkormányzat Képviselő-testülete a 109/1992. számú önkormányzati képviselő-testületi határozattal rendelkezett.

*5.) A költségvetési szerv jogszabályban meghatározott közfeladata:*

*A helyi önkormányzatokról szóló 1990. évi LXV. törvény 8.§ (4) bekezdésében, és a közoktatásról szóló 1993. évi LXXIX. törvény 86. § (1) – (2) bekezdésében meghatározott, a nemzeti köznevelésről szóló 2011. évi CXC. törvény 4.§ 1. c) pontja, valamint 10.§-a szerinti általános iskolai nevelés-oktatás.*

*A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55.§-ában, 64-65. §-ában meghatározott könyvtári feladatok ellátása.*

6.) A költségvetési szerv alaptevékenysége:

*a) 1-8 évfolyamos általános iskolai nevelés-oktatás*

b) napköziotthonos ellátás, tanulószoba

c) sajátos nevelési igényű (SNI) és beilleszkedési, tanulási és magatartási nehézségekkel küzdők (BTM) integrált oktatása, fejlesztése

d) községi és iskolai könyvtári feladatok ellátása, ezen belül:

da) általános gyűjtőkörű nyilvános könyvtári szolgáltatás biztosítása a település lakosainak

db) a gyűjtemény folyamatos fejlesztése, feltárása, megőrzése, gondozása, rendelkezésre bocsátása

dc) tájékoztatás a könyvtár dokumentumairól és szolgáltatásairól

dd) más könyvtárak állományainak és szolgáltatásainak elérésének biztosítása

de) a könyvtárak közötti dokumentum - és információcsere biztosítása

df) iskolai könyvtári feladatok ellátása

7. A költségvetési szerv alaptevékenységének államháztartási szakágazati rend szerinti besorolása:

852010 Alapfokú oktatás (alapfokú művészetoktatás kivételével)

7.1.) A költségvetési szerv alaptevékenysége (a szakfeladatrendről és az államháztartási szakágazati rendről szóló 56/2011.(XII.31.) NGM rendelet szerint):

|  |  |  |  |
| --- | --- | --- | --- |
|  | | Szakfeladatrend szerint | |
| 85.20 | Alapfokú oktatás | 852011 | Általános iskolai tanulók nappali rendszerű nevelése, oktatása (1-4. évfolyam) |
|  |  | 852012 | Sajátos nevelési igényű általános iskolai tanulók nappali rendszerű nevelése, oktatása (1-4. évfolyam) |
|  |  | 852021 | Általános iskolai tanulók nappali rendszerű nevelése, oktatása (5-8. évfolyam) |
|  |  | 852022 | Sajátos nevelési igényű általános iskolai tanulók nappali rendszerű nevelése, oktatása (5-8. évfolyam) |
|  |  | 855911 | Általános iskolai napközi otthoni nevelés |
|  |  | 855914 | Általános iskolai tanulószobai nevelés |
|  |  | 855912 | Sajátos nevelési igényű tanulók napközi otthoni nevelése |
|  |  | 855915 | Sajátos nevelési igényű tanulók általános iskolai tanulószobai nevelése |
|  |  | 852000 | Alapfokú oktatás intézményeinek, programjainak komplex támogatása |
|  |  | 562913 | Iskolai intézményi étkeztetés |
| 91.01 | Könyvtári, levéltári tevékenység | 910123 | Könyvtári szolgáltatások |
|  |  | 910121 | Könyvtári állomány gyarapítása, nyilvántartása |
|  |  | 910122 | Könyvtári állomány feltárása, megőrzése, védelme |

A nemzeti köznevelésről szóló 2011. évi CXC. törvény **2012. szeptember 1-től** hatályos 4.§. 23. pontja alapján:

**Sajátos nevelési igényű gyermek (SNI), tanuló**: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzésszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd.

A törvény által felsoroltak közül az iskola felvállalja a mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő tanulók és a beilleszkedési, tanulási és magatartászavarral küzdő (BTM) gyermekek integrált oktatását, fejlesztését.

7.2.) A költségvetési szerv vállalkozási tevékenységet nem végez és nem folytat.

8.) A költségvetési szerv működési köre: Délegyháza Község közigazgatási területe

9.) A költségvetési szerv irányító szerve:

9.1.) A költségvetési szerv irányító szervének neve, székhelye:

**Délegyháza Község Önkormányzat Képviselő-testülete**

**2337 Délegyháza, Árpád u. 8.**

9.1.1.) A költségvetési szerv alapítása, átalakítása, megszüntetése, továbbá a költségvetési szerv alapító okiratának kiadása, szervezeti és működési szabályzatának jóváhagyása (a továbbiakban együtt: alapítói jogok):

**Délegyháza Község Önkormányzat Képviselő-testülete**

9.1.2.) A költségvetési szerv vezetőjének kinevezése vagy megbízása, felmentése vagy vezetői megbízásának visszavonása, a vele kapcsolatos egyéb munkáltatói jogok gyakorlása:

**Délegyháza Község Önkormányzat Képviselő-testülete**

9.2.) Alapítói jogokkal felruházott irányító szerv(ek) neve, székhelye:

**Délegyháza Község Önkormányzat Képviselő-testülete**

**2337 Délegyháza, Árpád utca 8.**

10.) A költségvetési szerv besorolása:

10.1.) Gazdálkodási besorolása: önállóan működő költségvetési szerv

10.2.) A költségvetési szerv jogállása: önálló jogi személy

*10.3.) Az intézmény típusa: többcélú, közös igazgatású köznevelési intézmény*

10.4.) Az előirányzatok feletti rendelkezési jogosultság szempontjából: teljes jogkörrel rendelkező, részben önállóan gazdálkodó költségvetési szerv

10.5.) Az irányító szerv által kijelölt azon önállóan működő és gazdálkodó költségvetési szerv, amely az önállóan működő költségvetési szervnek a 368/2011.(XII.31.) Korm. rendelet 10.§(4)-(6) bekezdése alapján a 9.§ (1) – (2) bekezdésében meghatározott pénzügyi-gazdasági feladatait ellátja: Délegyháza Község Önkormányzat Polgármesteri Hivatala

10.6.) Az önállóan működő, valamint az önállóan működő és gazdálkodó költségvetési szerv közötti munkamegosztási megállapodást, - amely a munkamegosztás és a felelősségvállalás rendjét rögzíti – Délegyháza Község Önkormányzat Képviselő-testülete határozattal hagyja jóvá.

*11.) A költségvetési szerv vezetőjének (vezető szerve, testülete tagjainak) kinevezési, megbízási, választási rendje:*

*Az intézmény vezetőjét az alapítói jogokkal felruházott irányító szerve (Képviselő-testület) – a közalkalmazottak jogállásáról szóló, többször módosított 1992. évi XXXIII. törvény 20/A-20/B.§-a, továbbá a nemzeti köznevelésről szóló 2011. évi CXC. törvény 67-. §-a figyelembe vételével – közalkalmazotti jogviszony keretein belül, pályázat útján, 5 év, határozott időtartamra nevezi ki.*

*12.)* A költségvetési szerv foglalkoztatottjaira vonatkozó foglalkoztatási jogviszonyok megjelölése:

Közalkalmazotti jogviszony: a közalkalmazottak jogállásáról szóló 1992. évi XXXIII. törvény szerint.

Munkaviszony: a Munka Törvénykönyve szerint.

Megbízásos jogviszony: a Polgári Törvénykönyvről szóló 1959. évi IV. törvény szerint.

13.) A költségvetési szerv vezetője az intézmény igazgatója, aki teljes jogkörében képviseli az intézményt.

14.) Az Alapító és a Fenntartó neve és címe:

14.1.) Az Alapító neve és címe: Délegyháza Község Önkormányzat Képviselő-testülete

2337 Délegyháza, Árpád utca 8.

14.2.) A Fenntartó neve és címe: Délegyháza Község Önkormányzat Képviselő-testülete

2337 Délegyháza, Árpád utca 8.

15.) A költségvetési szerv nemzetiségi és más feladatai: −

16.) A költségvetési szerv tagintézményei: −

17.) A költségvetési szerv telephelye, címe: 2337 Délegyháza, Szabadság tér 9. (könyvtár

épülete)

18.) A költségvetési szerv feladatellátását szolgáló vagyon:

18.1.) Az irányító szerv, a Képviselő-testület a szerv részére biztosítja, használatra átadja az Önkormányzat tulajdonát képező alábbi ingatlant:

*Székhely ingatlan adatai: 2337 Délegyháza, Árpád utca 53. szám alatti, 140/A/1 hrsz-ú, belterületi felépítményes társasházi ingatlan. A fenntartó külön megállapodással biztosítja a társasházi ingatlan 140/A/2 hrsz-ú másik albetétjéhez kapcsolódó használati jogokat.*

*Telephely ingatlan adatai: 2337 Délegyháza, Szabadság tér 9. szám alatti, 73 hrsz-ú, belterületi felépítményes ingatlan könyvtár és nevelés-oktatás céljára szolgáló helyiségei*

Használatba adott további ingatlanok adatai:

Délegyháza 1326 hrsz-ú belterületi ingatlanon elhelyezkedő 2 felépítmény (9. és 10. számú faház).

18.2.) A feladatok ellátásához a szerv rendelkezésére áll a székhelyen (és a telephelyeken) levő ingatlan(ok), a használatba adott további ingatlan(ok) a rajtuk található épületekkel, melyet a szerv ingyenesen használ feladatának ellátása érdekében, továbbá a benne lévő berendezés és szakmai felszerelés, kis és nagy értékű tárgyi eszközök, készletek, immateriális javak.

18.3.) A szerv a rendelkezésére álló vagyontárgyakat a közfeladatai ellátásához (az Alapító Okirat szerinti tevékenysége keretében) szabadon felhasználhatja, ha a hasznosítás nem minősül vállalkozási tevékenységnek, - egyéb célú, az Alapító Okirat szerinti tevékenysége keretén túli, tulajdonjog változásával nem járó hasznosításához a fenntartó Képviselő-testülete előzetes írásbeli hozzájárulása szükséges.

19.) A költségvetési szerv vagyona feletti rendelkezés joga:

19.1.) A költségvetési szerv a Képviselő-testület által a mindenkori költségvetési rendeletében megállapított, részére jóváhagyott előirányzatok felett teljes jogkörrel rendelkező, részben önállóan gazdálkodó költségvetési szerv.

19.2.) A költségvetési szerv vezetője – távolléte, vagy halaszthatatlan, más irányú elfoglaltsága esetén az intézmény 1. számú igazgató-helyettese – jogosult - saját költségvetési bevételeinek növelése érdekében, az intézmény alapfeladatainak sérelme, illetve veszélyeztetettsége nélkül, - az intézmény használatába átadott ingatlanokat, vagy annak egy részét (meghatározott helyiségeit) a feltételek biztosítása esetén, bérleti szerződés alapján, - figyelemmel Délegyháza Község Önkormányzatának az Önkormányzat tulajdonában lévő helyiségek használatba adásáról, bérbe adásáról, a helyiségbérlet díjainak mértékéről szóló, mindenkor hatályos önkormányzati rendelete rendelkezéseire – bérbe adni, amennyiben a bérbe adás jogszabályba nem ütközik, vagy az intézmény által folytatott tevékenységet nem sérti vagy zavarja. A bérleti szerződés megkötése során a Bérbeadó nevében az intézmény vezetője jár el.

19.3.) A költségvetési szerv vezetője – távolléte, vagy halaszthatatlan, más irányú elfoglaltsága esetén az intézmény 1. számú igazgató-helyettese – jogosult az intézmény használatába átadott ingatlanokat, vagy annak egy részét (meghatározott helyiségeit) - a feltételek biztosítása esetén, használatba adási szerződés alapján, - figyelemmel Délegyháza Község Önkormányzatának az Önkormányzat tulajdonában lévő helyiségek használatba adásáról, bérbe adásáról, a helyiségbérlet díjainak mértékéről szóló, mindenkor hatályos önkormányzati rendelete rendelkezéseire – használatba adni, amennyiben a használatba adás jogszabályba nem ütközik, vagy az intézmény által folytatott tevékenységet nem sérti vagy zavarja. A használatba adási szerződés megkötése során a Használatba adó nevében az intézmény vezetője jár el.

19.4.) A költségvetési szerv használatában és birtokában lévő ingatlan vagyont kizárólag az irányító szerv, Délegyháza Község Önkormányzatának Képviselő-testülete idegenítheti el, és terhelheti meg (jegyeztethet be az ingatlan-nyilvántartásba az ingatlan-nyilvántartásról szóló 1997. évi CXLI. törvény rendelkezései szerint bármely jogot vagy tényt, kötelezettséget), - az Ötv., valamint a Képviselő-testület által megalkotott, a jogügylet előkészítése időpontjában érvényes és hatályos, az Önkormányzat vagyonáról és a vagyongazdálkodás szabályairól szóló önkormányzati rendelet keretei között.

20.) Maximális gyermek-, tanulólétszám: 250 fő

21.) Az évfolyamok száma: 1-8 évfolyam

**Záradék:**

Délegyháza Község Önkormányzat Képviselő-testülete a rendelkezésre álló dokumentumok és a hatályos jogszabályokban foglaltak alapján, - figyelemmel az államháztartásról szóló 2011. évi CXCV. törvény rendelkezéseire – a Hunyadi János Általános Iskola és Könyvtár részére a …./2012.(X.16.) számú határozatával, a 181/2012.(VI.26.) számú határozatával, a 424/2011. (X.18.) számú határozatával, a 268/2011.(VI.24.) számú határozatával, a 617/2010.(XII.14.) számú határozatával, az 568/2010. (XI.15.) számú határozatával, a 244/2010. (V.20.) számú határozatával, a 72/2010. (II.15.) számú határozatával**,** a 28/2010. (I.18.) számú képviselő-testületi határozatával, valamint a 436/2009. (XI.16.) számú képviselő-testületi határozatával módosított 231/2009. (VI.22.) határozatával a módosításokkal egységes szerkezetbe foglalt jelen Alapító Okiratot adta ki.

Délegyháza, 2012. október 16.

|  |  |
| --- | --- |
| ………………………………….. | …………………………………… |
| dr. Riebl Antal | dr. Molnár Zsuzsanna |
| polgármester | jegyző |