**HUNYADI JÁNOS ÁLTALÁNOS ISKOLA ÉS KÖNYVTÁR**

**2337 Délegyháza, Árpád u. 53.**

****

***Telefon, fax: 06-24-212-055 E-mail cím:*** [***hunyadisok@hunyadi-dhaza.sulinet.hu***](mailto:hunyadisok@hunyadi-dhaza.sulinet.hu)

**Tisztelt Polgármester Úr!**

A 2012/2013-as tanév kezdetével kapcsolatos tapasztalatinkról kívánom tájékoztatni.

A 2012. szeptember 1-jétől hatályos köznevelési törvény felmenő rendszerben bevezetendő és megvalósítandó feladatai új kihívások elé állítottak. Az elmúlt hét hónap /és az egész év/ kötelező feladatait mi is a törvényben meghatározottaknak megfelelően határoztuk meg:

* Bevezetésre került 1. és 5. osztályban kötelező jelleggel a mindennapos testnevelés. Ezáltal e két évfolyamon megnövekedett az óraszám.
* Készülünk továbbá az állami átvételre.
* Próbálunk felkészülni az alapdokumentumok (Házirend, SZMSZ, Pedagógiai program, Helyi tanterv) átdolgozására, bár túl sok fogódzót és irányelvet még nem kaptunk e tekintetben.

/Fontosnak tartom megjegyezni, hogy a bizonytalanságot mindennapi munkánktól ugyan próbáljuk függetleníteni, mégis érezhető egyféle feszültség a tantestületet és a szülőket érintően is./

A legtöbbet felmerülő kérdések:

* Mi lesz az iskolánkkal?
* A kötelező óraszámok emelésével érint- e bennünket a pedagóguslétszám csökkentése?
* A NAT elkészült, de a Kerettantervek még nem ismertek. Hogyan dolgozható ezek nélkül ki a Helyi tanterv?
* Nem lesz pedagógus-életpálya modell!?
* Milyen rendszer szerint történik az átadás- átvétel?
* Mit vesz át az állam és mi marad az önkormányzatok feladatkörében?
* A bizonytalanság csökkenti, aláássa a pedagógusok erkölcsi megbecsültségét.
* Több alkalommal tapasztalható volt a szülők részéről az elutasítás, kioktatás, a minősíthetetlen hangnem, a pletykán alapuló minden alapot nélkülöző vádaskodás, számonkérés. (Ezen esetekben jelzés küldésére került sor a fenntartó, a gyejó és a gyámhatóság felé.)
* Év elején nagyon sok egyeztetést igényelt az új étkezési rendszer elfogadtatása is (itt is túl sok negatív megjegyzést, kritikát, értetlenséget kellett elviselnünk), de ezek mára nyugvópontra kerültek.

Helyes és jó lépésnek tartom a szülők újbóli tájékoztatását, ellenőrzőn, újságban, hirdetőtáblán és a honlapon keresztül. /Javasolnék továbbá az étlap elkészítésénél egyfajta egyeztetést, ezzel is kerülve, megelőzve a kidobott ételmennyiséget/.

**Személyi változások:**

* Sajnálatos módon több hónapos betegállomány után közös megegyezéssel távozott iskolánkból kiváló fejlesztő pedagógusunk.

A fejlesztésre szoruló tanulóinkat most 4 csoportban lájuk el:

* Gyógypedagógiai fejlesztés
* Logopédiai fejlesztés
* Pszichológiai fejlesztés
* Tanulmányi, munkát segítendő korrepetálás
* Távozott a kémiát oktató (óraadó) kollégánk is, ezért a tantárgyfelosztás és az órarend átalakítására kényszerültünk.

A napi harcaink mellett lelkiismeretesen dolgoznak kollégáim, következetesen betartva és betartatva az iskolai Házirendben és az SZMSZ-ben foglaltakat.

**Kiemelkedő eseményeink szeptember-október hónapban:**

* Szakkörök beindítása, tanmenetek, naplók leadása
* Szülői értekezletek
* Rendhagyó órák a Tavirózsa campingben
* Házi focibajnokság szervezése, lebonyolítása
* Sportágválasztó Budapesten
* Állatok világnapján kirándulások
* Aradi vértanúkra emlékeztünk
* 1. osztályosok Difer mérését elvégeztük
* Körzeti kosárlabda verseny (4 iskola részvételével)
* Papírgyűjtés
* Október 23-án nemzeti ünnepre emlékműsor
* Október 27-én Hunyadi-nap
* Levelező tanulmányi versenyek elindítása
* Tantestületi értekezletek (4 alkalommal)

Külön köszönetemet fejezem ki a Képviselő-testületnek a tornacsarnok felújításáért és a gondoskodó odafigyelésért, melyet a fenntartó részéről nap, mint nap érzünk, tapasztalunk.

Délegyháza, 2012. október 11.

Köszönettel:

Molnár Antalné

Igazgató